techiaith/cofnodycynulliad_en-cy huggingface dataset:
English: The first of March marks the day of our patron saint, David, a devoted follower of Jesus Christ and the inspiration for the inaugural St David's parliamentary prayer breakfast, which will be held in the Pierhead building tomorrow morning. The prayer breakfast will bring together Assembly Members, international guests and others to celebrate Wales's rich Christian heritage, and the huge contribution of Christian congregations in the past, present and future to Welsh society. Guests will be braving the weather to travel from every corner of Wales, and they will enjoy the company of representatives from many places around the globe, including people from Germany and Switzerland, India, Israel, Singapore, the Netherlands, Palestine, Pakistan, Zimbabwe and Nigeria, and of course Siberia will also be represented in terms of the weather. The event will be preceded by a reception here in the Senedd this evening, and will coincide with an exhibition of treasures from the archives of the National Library of Wales, including the famous Bible of Mary Jones, whose story led to the establishment of the Bible Society, and a scorched Bible that was damaged in a pit explosion in a coal mine that belonged to the famous Welsh revivalist Evan Roberts. We're grateful to those who've helped to make the event happen and we trust that it will be a blessing for this great nation of Wales, which we in this Chamber are proud to call our home. Happy St David's Day to you all.
Welsh: Mae'r cyntaf o Fawrth yn nodi diwrnod ein nawddsant, Dewi, un o ddilynwyr ymroddedig Iesu Grist ac ysbrydoliaeth ar gyfer y brecwast gweddi seneddol Gŵyl Ddewi cyntaf, a gynhelir yn adeilad y Pierhead bore yfory. Bydd y brecwast gweddi yn dwyn ynghyd Aelodau'r Cynulliad, gwesteion rhyngwladol ac eraill i ddathlu etifeddiaeth Gristnogol gyfoethog Cymru, a chyfraniad enfawr cynulleidfaoedd Cristnogol yn y gorffennol, y presennol a'r dyfodol i gymdeithas Cymru. Bydd gwesteion yn wynebu'r tywydd yn ddewr ac yn teithio o bob cwr o Gymru, a byddant yn mwynhau cwmni cynrychiolwyr o nifer o leoedd ledled y byd, gan gynnwys pobl o'r Almaen a'r Swistir, India, Israel, Singapore, yr Iseldiroedd, Palesteina, Pacistan, Zimbabwe a Nigeria, ac wrth gwrs, bydd Siberia yn cael ei chynrychioli hefyd gan y tywydd. Bydd y digwyddiad yn cael ei ragflaenu gan dderbyniad yma yn y Senedd heno, a bydd yn cyd-daro ag arddangosfa o drysorau o archifau Llyfrgell Genedlaethol Cymru, gan gynnwys Beibl enwog Mari Jones, stori a arweiniodd at sefydlu Cymdeithas y Beibl, a Beibl llosg a gafodd ei ddifrodi mewn ffrwydrad mewn pwll glo a oedd yn perthyn i'r diwygiwr Cymreig enwog Evan Roberts. Rydym yn ddiolchgar i'r rheini sydd wedi helpu i drefnu'r digwyddiad a hyderwn y bydd yn fendith i'r genedl wych hon rydym ni yn y Siambr yn falch o'i galw'n gartref i ni. Dydd Gŵyl Dewi hapus i chi i gyd.
English: Item 6 on our agenda this afternoon is a debate on the Constitutional and Legislative Affairs Committee's report on UK governance post Brexit. I call on Mick Antoniw to move the report.
Welsh: Eitem 6 ar ein hagenda y prynhawn yma yw dadl ar adroddiad y Pwyllgor Materion Cyfansoddiadol a Deddfwriaethol ar lywodraethiant yn y DU yn dilyn Brexit. Galwaf ar Mick Antoniw i gynnig yr adroddiad.
English: Can I also thank Mick Antoniw for his report and your predecessor, Huw Irranca-Davies, and also thank all the members of the Constitutional and Legislative Affairs Committee for this important report? I think the Constitutional and Legislative Affairs Committee is an example of very robust cross-party working, and I've seen that in terms of the reports that have come through. It's vitally important if we're going to have influence on the UK Government and, indeed, to follow through with these recommendations. I'm also very glad that we engaged the External Affairs and Additional Legislation Committee, chaired, of course, by David Rees. We exchange as two committees and we work together, particularly on issues relating to the European Union. So, I think this report adds to the body of evidence that is emanating from these two committees, which are very important in terms of preparing for and gauging the impact of Brexit and future relationships that are crucial at UK inter-governmental level.
Welsh: A gaf fi hefyd ddiolch i Mick Antoniw am ei adroddiad a'ch rhagflaenydd, Huw Irranca-Davies, a diolch hefyd i holl aelodau'r Pwyllgor Materion Cyfansoddiadol a Deddfwriaethol am yr adroddiad pwysig hwn? Credaf fod y Pwyllgor Materion Cyfansoddiadol a Deddfwriaethol yn enghraifft o weithio trawsbleidiol cadarn iawn, ac rwyf wedi gweld hynny yn yr adroddiadau a gyflwynwyd ganddynt. Mae'n hollbwysig os ydym am gael dylanwad ar Lywodraeth y DU ac yn wir, os ydym am gyflawni'r argymhellion hyn. Rwyf hefyd yn falch iawn ein bod wedi ymgysylltu â'r Pwyllgor Materion Allanol a Deddfwriaeth Ychwanegol, sy'n cael ei gadeirio, wrth gwrs, gan David Rees. Rydym yn cydgysylltu fel dau bwyllgor ac rydym yn gweithio gyda'n gilydd, yn enwedig ar faterion sy'n ymwneud â'r Undeb Ewropeaidd. Felly, rwy'n credu bod yr adroddiad hwn yn ychwanegu at y corff o dystiolaeth sy'n deillio o'r ddau bwyllgor, sy'n bwysig iawn o ran paratoi ar gyfer Brexit a mesur effaith Brexit a chysylltiadau yn y dyfodol sy'n hollbwysig ar lefel rynglywodraethol yn y DU.
English: Thank you, Presiding Officer. I'm very pleased to be able to respond to this report and I want to thank and congratulate the committee for producing a detailed and meaningful analysis of the current situation in terms of inter-governmental relations and inter-parliamentary relations, and for a clear statement of the reforms that are needed in order to put these relations on a firmer footing. It's my pleasure to confirm that the Welsh Government agrees with the set of recommendations, which are very convincing, from the committee. I'm going to focus the majority of my comments on the recommendations for improving the relationships between Governments, but I also want to talk a bit about the relationships between the Parliaments, and about the broader context for inter-governmental relations. In April, the majority of clauses of the Wales Act that Dai Lloyd mentioned will come into force, noting a new chapter in our status as an Assembly. Many of the chains that have prevented us from being able to make decisions on our own issues will disappear increasingly after that, and we'll be able to become a full Parliament and decide how many Members we have, how they should be elected and who should have the right to vote.
Welsh: Diolch, Llywydd. Rwy'n falch iawn o allu ymateb i'r adroddiad hwn, ac rwy am ddiolch a chymeradwyo'r pwyllgor am gynhyrchu dadansoddiad manwl a meddylgar o'r sefyllfa gyfredol o gysylltiadau rhynglywodraethol a rhyngseneddol, ac am ddatganiad clir o'r diwygiadau sydd eu hangen er mwyn rhoi'r cysylltiadau hyn ar sail fwy cadarn. Mae'n bleser gen i gadarnhau bod Llywodraeth Cymru yn cytuno ar set o argymhellion argyhoeddiadol iawn gan y pwyllgor. Rwy'n mynd i ganolbwyntio'r rhan fwyaf o'm sylwadau ar yr argymhellion ar gyfer gwella'r berthynas rhwng Llywodraethau, ond rwy hefyd am siarad ychydig am y berthynas rhwng y Seneddau ac am y cyd-destun ehangach ar gyfer cysylltiadau rhynglywodraethol. Ym mis Ebrill, wrth gwrs, daw'r rhan fwyaf o gymalau Deddf Cymru y soniodd Dai Lloyd amdanyn nhw i rym, gan nodi pennod newydd yn ein statws fel Cynulliad. Bydd llawer o'r cadwyni sydd wedi ein hatal rhag bod yn gallu penderfynu ar ein materion ein hunain yn gynyddol ddiflannu yn sgil hynny. Byddwn yn medru dod yn Senedd lawn, yn medru penderfynu faint o Aelodau y dylem gael, sut y dylid eu hethol, a phwy ddylai fod â hawl i bleidleisio drostynt.
English: The next item is the Welsh Conservatives debate. Before we begin the debate, I'd like to remind Members of the sub judice rule set out in Standing Order 13.15. The north Wales coroner opened an inquest on 13 November 2017 in relation to our late colleague Carl Sargeant. This inquest has been adjourned, but remains active. Members must not, in this debate, make any comments that may create a risk of prejudice to the inquest. To open the debate, I call on Andrew R.T. Davies to move the motion tabled in the name of Paul Davies and Rhun ap Iorwerth. Andrew R.T. Davies.
Welsh: Yr eitem nesaf yw dadl y Ceidwadwyr Cymreig. Cyn i ni gychwyn y ddadl, hoffwn atgoffa Aelodau o'r rheol sub judice a nodir yn Rheol Sefydlog 13.15. Agorodd crwner gogledd Cymru gwest ar 13 Tachwedd 2017 mewn cysylltiad â'n diweddar gydweithiwr Carl Sargeant. Mae'r cwest wedi'i ohirio, ond yn parhau i fod yn weithredol. Ni ddylai Aelodau, felly, yn y ddadl yma, wneud unrhyw sylwadau a allai greu risg o ragfarn i'r cwest. I gychwyn y ddadl, rydw i'n galw ar Andrew R.T. Davies i wneud y cynnig a gyflwynwyd yn enw Paul Davies a Rhun ap Iorwerth. Andrew R.T. Davies.
English: Will the Member give way there?
Welsh: A wnaiff yr Aelod ildio?
English: I'm grateful. I understand the point he's making, and I understand the point that Lee Waters was also making, but the problem I think for us as an Assembly coming together is that the Bowen inquiry, as I understand it, still has no agreed terms of reference. It certainly has no timetable that we understand, and it layers another perspective on top of the perspective of this report, and therefore it will be increasingly difficult to understand the point that he's been making, whether there was an authorised sharing of information in advance. That will be lost if we just put it into another inquiry, which we still don't understand the purpose of.
Welsh: Diolch i chi. Rwy'n deall y pwynt y mae'n ei wneud, ac rwy'n deall y pwynt roedd Lee Waters hefyd yn ei wneud, ond y broblem inni fel Cynulliad yn dod at ein gilydd, rwy'n credu, yw nad oes gan ymchwiliad Bowen, yn ôl yr hyn a ddeallaf, unrhyw gylch gorchwyl wedi'i gytuno o hyd. Yn sicr nid oes ganddo amserlen rydym yn ei deall, ac mae'n gosod persbectif arall ar ben persbectif yr adroddiad hwn, ac felly bydd yn fwyfwy anodd deall y pwynt y mae wedi bod yn ei wneud, sef a rannwyd gwybodaeth a awdurdodwyd ymlaen llaw. Bydd hynny'n cael ei golli os ydym yn ei roi gerbron ymchwiliad arall nad ydym yn deall ei ddiben o hyd.
English: Diolch, Llywydd. This Government completely agrees that there is a purpose in being both open and transparent in these matters. But the general framework of the law for approaching this question is very clear. Where the publication of information is likely to prejudice the effective conduct of public affairs generally, or any investigative process, then there is a public interest assessment about whether to disclose or whether to withhold disclosure. Clearly, if a leaked report were to be published, this could prejudice future leak inquiries by undermining confidence in the process of the investigation, and individuals being less prepared to provide evidence. If that were to happen, it would not be in the public interest. Whereas here, there is the additional element of ongoing inquiries, there are further potential risks to the overall integrity of the process - [ Interruption.]
Welsh: Diolch, Lywydd. Mae'r Llywodraeth hon yn cytuno'n llwyr fod diben mewn bod yn agored a thryloyw yn y materion hyn. Ond mae fframwaith cyffredinol y gyfraith ar gyfer mynd ati ar y cwestiwn hwn yn glir iawn. Pan fo cyhoeddi gwybodaeth yn debygol o beryglu'r modd y caiff materion cyhoeddus eu cyflawni yn gyffredinol, neu beryglu unrhyw broses ymchwilio, yna ceir asesiad o'r budd cyhoeddus ynglŷn ag a ddylid datgelu gwybodaeth neu atal gwybodaeth rhag cael ei datgelu. Yn amlwg, pe bai adroddiad a ddatgelwyd heb ganiatâd yn cael ei gyhoeddi, gallai amharu ar ymchwiliadau yn y dyfodol i ddatgelu gwybodaeth heb ganiatâd drwy danseilio hyder ym mhroses yr ymchwiliad, a bod unigolion yn llai parod i roi tystiolaeth. Pe bai hynny'n digwydd, ni fyddai er budd y cyhoedd. Ond yma, ceir yr elfen ychwanegol o ymchwiliadau parhaus, ceir risgiau pellach posibl i uniondeb cyffredinol y broses - [ Torri ar draws.]
English: I'm very grateful for the leader of the house taking the intervention. One simple question, which I would like the Permanent Secretary asked, and you may have asked this on behalf of the Government to the Permanent Secretary, is: has she approached any of the witnesses to ask whether they are content with their information being shared in a redacted way that protects their anonymity?
Welsh: Rwy'n ddiolchgar iawn i arweinydd y tŷ am dderbyn yr ymyriad. Un cwestiwn syml, a hoffwn iddo gael ei ofyn i'r Ysgrifennydd Parhaol, ac efallai eich bod wedi gofyn hyn ar ran y Llywodraeth i'r Ysgrifennydd Parhaol, sef: a yw hi wedi gofyn i unrhyw un o'r tystion a ydynt yn fodlon i'w gwybodaeth gael ei rhannu ar ffurf wedi'i golygu er mwyn sicrhau nad oes modd i neb wybod pwy ydynt?
English: This is about more than just this leaked report; this is about the integrity of future investigations and future leaked reports. Whereas here, there is the additional element of ongoing inquiries, there are further potential risks to the overall integrity of the process if information is put in the public domain on a piecemeal basis. This is, however, in operational terms, a matter for the Permanent Secretary. She has confirmed that a copy of the leaked report will be made available to the Queen's Counsel conducting the independent investigation. That is the right process to follow in this matter, in our view. Diolch.
Welsh: Mae hyn yn ymwneud â mwy na'r adroddiad hwn a ddatgelwyd heb ganiatâd; mae'n ymwneud ag uniondeb ymchwiliadau yn y dyfodol ac adroddiadau cyfrinachol yn y dyfodol. Ond yma, ceir elfen ychwanegol o ran yr ymchwiliadau parhaus, ceir risgiau pellach posibl i uniondeb cyffredinol y broses os darperir gwybodaeth yn gyhoeddus ar sail dameidiog. O safbwynt gweithredol, fodd bynnag, mater i'r Ysgrifennydd Parhaol yw hyn. Mae hi wedi cadarnhau y bydd copi o'r adroddiad a ddatgelwyd heb ganiatâd ar gael i Gwnsler y Frenhines sy'n cynnal yr ymchwiliad annibynnol. Dyna'r broses gywir i'w dilyn yn y mater hwn yn ein barn ni. Diolch.
English: One thing that could easily be prepared would be a statement of the methodology that was used, and detail on the scope of the evidence that was considered, without naming anybody or any pieces of evidence. We're just in the dark about everything.
Welsh: Un peth y gellid ei baratoi'n hawdd fyddai datganiad o'r fethodoleg a ddefnyddiwyd, a manylion ynghylch cwmpas y dystiolaeth a ystyriwyd, heb enwi neb nac unrhyw ddarnau o dystiolaeth. Rydym yn y tywyllwch am bopeth.
English: Yes, I agree, and that reflects the comments I made earlier about needing to know how questions were asked, what questions were asked and how conclusions were reached. Key questions still remain unanswered about the circumstances surrounding the reshuffle. I've seen texts this week, which I understand will be made available to the QC-led inquiry into events leading up to Carl Sargeant's death, showing he believed he knew that reshuffle was coming. Those messages between Carl and a friend correctly predicted the reshuffle would happen. But how had speculation reached that point? I worked for nearly two decades as a political journalist. I've got a pretty good idea how a flake of speculation can grow into a large snowball. But how was one Cabinet Secretary in this case seemingly and so firmly identified as one whose time in Government was to come to an end? We are some way short of finding answers to such questions, and a vote today to publish the Permanent Secretary's reports could, perhaps, go some of the way to giving us those answers.
Welsh: Rwy'n cytuno, ac mae hynny'n adlewyrchu'r sylwadau a wneuthum yn gynharach am yr angen i wybod sut y gofynnwyd cwestiynau, pa gwestiynau a ofynnwyd a sut y daethpwyd i'r casgliadau. Mae cwestiynau allweddol yn dal heb eu hateb ynghylch amgylchiadau'r ad-drefnu. Rwyf wedi gweld testunau yr wythnos hon, a deallaf y byddant ar gael i'r ymchwiliad dan arweiniad Cwnsler y Frenhines i'r digwyddiadau a arweiniodd at farwolaeth Carl Sargeant, sy'n dangos ei fod yn credu ei fod yn gwybod fod ad-drefnu ar y ffordd. Roedd y negeseuon hynny rhwng Carl a ffrind yn rhagweld yn gywir y byddai ad-drefnu'n digwydd. Ond sut roedd y dyfalu wedi cyrraedd y pwynt hwnnw? Bûm yn gweithio fel newyddiadurwr gwleidyddol am bron i ddau ddegawd. Mae gennyf syniad go dda sut y gall briwsionyn o ddyfalu dyfu'n belen eira fawr. Ond sut roedd un Ysgrifennydd Cabinet yn yr achos hwn wedi'i glustnodi mor bendant yn ôl pob golwg fel un yr oedd ei amser yn y Llywodraeth ar fin dod i ben? Rydym yn bell o ddod o hyd i atebion i gwestiynau o'r fath, a gallai pleidlais heddiw i gyhoeddi adroddiadau'r Ysgrifennydd Parhaol fynd rhywfaint o'r ffordd, o bosibl, tuag at roi'r atebion hynny i ni.
English: I'm grateful to you for taking the intervention, and I note the comments from the leader of the house, responding on the Government's position on this, but it's a complete contradiction to the answer that the First Minister gave to me in First Minister's questions on 30 January, where he said - and I've got the Record here in front of me, and I've read it while you've been speaking. It says quite clearly the only reason for not publishing was to keep the confidentiality of the witnesses. It did not make any reference to the QC inquiry, it did not make any reference to prejudicing further inquiries, and so that is why the motion talks of redactions. This is the second change of message we've had from the Government bench on this important inquiry. Do you share my disappointment at that change of direction that the Government have indicated here again today?
Welsh: Diolch i chi am dderbyn yr ymyriad, a nodaf y sylwadau gan arweinydd y tŷ yn ymateb ynglŷn â safbwynt y Llywodraeth ar hyn, ond mae'n gwrthddweud yn llwyr yr ateb a roddodd y Prif Weinidog i mi mewn cwestiynau i'r Prif Weinidog ar 30 Ionawr, lle y dywedodd fod - ac mae gennyf y Cofnod yma o fy mlaen, ac rwyf wedi ei ddarllen tra buoch yn siarad. Mae'n dweud yn glir iawn mai'r unig reswm dros beidio â chyhoeddi oedd er mwyn cynnal cyfrinachedd y tystion. Ni chyfeiriodd at ymchwiliad Cwnsler y Frenhines, ni chyfeiriodd at beryglu ymchwiliadau pellach, ac felly dyna pam y mae'r cynnig yn sôn am olygiadau. Dyma'r eilwaith i'r neges newid o feinciau'r Llywodraeth ar yr ymchwiliad pwysig hwn. A ydych yn rhannu fy siom ynghylch y newid cyfeiriad y mae'r Llywodraeth wedi ei nodi yma eto heddiw?
English: I certainly do, and you make the point correctly, of course, that redactions do get around the issue that was raised by the First Minister initially. I'll conclude. I do hope the Assembly will support this motion today. I'll make an important point - if today's motion is supported, Government should act on the Assembly's will. I remind you of a recent comment from a Welsh Government source, 'Opposition day votes are - in many ways - meaningless. They aren't binding and don't have any bearing on government policy or delivery.' This is not acceptable on any occasion; it's certainly not acceptable today. As parliamentarians, I hope we all want the fullest possible public explanation for the events that have taken place. We know that the various other inquiries are taking place, including that of the independent adviser into whether the ministerial code was breached and the QC-led inquiry. Those investigations - those questions are not in the remit of today's motion, but I do hope that greater transparency can, somehow, be achieved around all of those events.
Welsh: Ydw, yn sicr, ac rydych yn gwneud y pwynt yn gywir, wrth gwrs, fod golygiadau yn cael gwared ar y broblem a nodwyd gan y Prif Weinidog ar y cychwyn. Fe ddof i ben. Gobeithio y bydd y Cynulliad yn cefnogi'r cynnig hwn heddiw. Rwyf am wneud pwynt pwysig - os cefnogir y cynnig heddiw, dylai'r Llywodraeth weithredu ar ewyllys y Cynulliad. Hoffwn eich atgoffa o sylw diweddar gan ffynhonnell yn Llywodraeth Cymru, 'Mae pleidleisiau diwrnod yr wrthblaid - mewn llawer o ffyrdd - yn ddiystyr. Nid ydynt yn rhwymol ac nid oes ganddynt unrhyw effaith ar bolisi na chyflawniadau'r Llywodraeth.' Nid yw hyn yn dderbyniol ar unrhyw achlysur; yn sicr nid yw'n dderbyniol heddiw. Fel seneddwyr, gobeithio bod pawb ohonom eisiau'r esboniad cyhoeddus llawnaf posibl ynghylch y pethau sydd wedi digwydd. Gwyddom fod gwahanol ymchwiliadau eraill ar y gweill, gan gynnwys un y cynghorydd annibynnol i weld a dorrwyd cod y gweinidogion a'r ymchwiliad dan arweiniad Cwnsler y Frenhines. Nid yw'r ymchwiliadau hynny - nid yw'r cwestiynau hynny yn rhan o gylch gorchwyl y cynnig heddiw, ond rwy'n gobeithio y gellir sicrhau mwy o dryloywder, rywsut, mewn perthynas â phob un o'r digwyddiadau hynny.
English: The proposal is to agree the motion. Does any Member object? [ Objection.] I will therefore defer voting under this item until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad.] Gohiriaf y bleidlais ar yr eitem tan y cyfnod pleidleisio.
English: We therefore come to the Plaid Cymru debate on broadcasting, and I call on Siân Gwenllian to move the motion.
Welsh: Dyma ni'n dod, felly, i ddadl Plaid Cymru ar ddarlledu, a galwaf ar Siân Gwenllian i wneud y cynnig.
English: I have selected the six amendments to the motion. If amendment 1 is agreed, amendment 2 will be deselected. I call on the Minister for Culture, Tourism and Sport to move formally amendment 1, tabled in the name of Julie James.
Welsh: Rwyf wedi dethol y chwe gwelliant i'r cynnig. Os derbynnir gwelliant 1, caiff gwelliant 2 ei ddad-ddethol. Galwaf ar y Gweinidog Diwylliant, Twristiaeth a Chwaraeon i gynnig yn ffurfiol gwelliant 1, a gyflwynwyd yn enw Julie James.
English: I call on Suzy Davies to move amendments 2, 3, 4, 5 and 6, tabled in the name of Paul Davies.
Welsh: Galwaf ar Suzy Davies i gynnig gwelliannau 2, 3, 4, 5 a 6, a gyflwynwyd yn enw Paul Davies.
English: Thank you very much, Llywydd. I move the amendments. It's a shame, in a way, that we're not waiting to have this debate until the middle of the year. I understand why - because of the decision of Elfed Wyn Jones - but it would have been useful to have considered the Euryn Ogwen Williams review on the future of S4C, and to have a period of observation of the BBC's delivery of its portrayal obligations -
Welsh: Diolch yn fawr, Llywydd. Gwnawn ni symud ein gwelliannau. Mae'n drueni, mewn ffordd, nad ydym ni yn disgwyl am y ddadl hon tan ganol y flwyddyn, efallai. Rwy'n deall pam - penderfyniad Elfed Wyn Jones, wrth gwrs - ond byddai wedi bod yn ddefnyddiol i ystyried adolygiad Euryn Ogwen Williams ar ddyfodol S4C, ac i gael cyfnod o arsylwi ar gyflenwi gan y BBC ar ei rwymedigaethau portreadu -
English: I wonder whether the Member will take an intervention for one moment.
Welsh: Tybed a wnaiff yr Aelod dderbyn ymyrraeth am eiliad.
English: Certainly.
Welsh: Yn siŵr.
English: Just to give you an assurance, from the Government's point of view, we will be tabling a general debate on communications, with a particular view on the report on S4C, when that is timely, once we've received a copy of that report that we're still awaiting.
Welsh: Jyst imi roi sicrwydd i chi, o safbwynt y Llywodraeth, mi fyddwn ni yn gosod dadl gyffredinol ar gyfathrebu, ond gyda golwg arbennig ar yr adroddiad ar S4C pan fydd hynny'n amserol, ar ôl imi dderbyn copi o'r adroddiad. Rydw i'n dal i ddisgwyl amdano.